Μετά 14 μέρες διαμονής στο σπίτι της κας Ελένης και του κου Ξανθόπουλου, μπορώ να επιβεβαιώσω ότι το σπίτι τους ανταποκρίνεται στην πλειοψηφία των καλών κριτικών που υπάρχουν. Σπιτική φιλοξενία, ζεστό σπίτι, καθαριότητα, προθυμία και συνεργασία σε τυχόν ανάγκες. Υπάρχουν όλα τα απαραίτητα για να ετοιμάσει κάποιος φαγητό και να το απολαύσει στην κουζίνα με το μεγάλο τραπέζι και τους όμορφους και πρακτικούς πάγκους γύρω του- ίσως το καλύτερο και πιο φωτεινό δωμάτιο του σπιτιού. Μέρος βολικό, με σουπερμάρκετ και μίνι-μάρκετ κοντά, φαρμακεία, πιτσαρίες, ψητοπωλεία και βολική συγκοινωνία. Για όσους ψάχνουν ένα ήσυχο, βολικό και φιλόξενο οικογενειακό σπίτι, σε λογική τιμή, το συστήνω ανεπιφύλαχτα.